AaB har fire spillere med, når det danske lanshold i ishockey rejser til VM. Backen Mads Møller bestod den sidste testkamp mod Italien.

Ni backs er to for meget til ishockey VM. Derfor skulle to vælges fra efter kampen mod Italien i Aalborg. Den danske defensiv vaklede især i første periode, hvor de danske backs havde store problemer. Landstræner Mike Sirents valg efter kampen blev en del lettere, i det Morten Dahlmann blev skadet. Han skal derfor ikke med til VM. Også Henrik Benjaminsen fra Odense trak sorteper. Dermed bliver der plads til Mads Møller fra AaB. - Jeg glæder mig. Det bliver en stor oplevelse af komme til Moskva og spille mod de store nationer, siger Mads Møller. Danmark spillede 2-2 mod Italien. AaBs Jens Nielsen udlignede til 2-2 fire minutter før tid.